सीमाएं तय करना अपना भविष्य बनाना
जब किसी विवाहित पुरुष से आपका अफ़ेयर चल रहा हो, तब समझदारी की ज़रूरत होती है, ताकि लोगों को चोट न पहुंचे। अपने पुरुष से पूछिये कि दोस्तों के साथ और सोशल मीडिया पर क्या-क्या साझा करना ठीक रहेगा। इसके अतिरिक्त, आप सार्वजनिक रूप से कहाँ-कहाँ साथ जाते हैं, उसका ध्यान रखिएगा। अगर लोगों को अफ़ेयर के बारे में पता चल जाएगा तब परिस्थिति और भी जटिल हो जाएगी। इसके अलावा, वह आपकी भावनाएँ भी आहत हो सकती हैं। जब आप किसी विवाहित व्यक्ति से डेट कर रही होती हैं, तब वह अपने परिवार को तो पहले रखेगा ही। इसका मतलब यह हो सकता है कि कुछ भी प्लान करना तो कठिन ही होगा। मगर, आपका समय भी उतना ही कीमती है जितना उसका, और आपको सम्मान मिलना ही चाहिए। केवल इसलिए अपने पहले से बने हुये प्लान मत बदल दीजिये, कि उसने तय किया है कि उसके पास आपके साथ बिताने के लिए समय है। उसे साफ़ बता दीजिये कि आपकी यह उम्मीद है कि वह आपके साथ प्लान बनाए और उनका सम्मान करे। कहिए, “मुझे भी तुम्हारी याद आती है! मगर आज रात के लिए मेरे केरन के साथ कुछ प्लान हैं, इसलिए हम किसी और दिन अपनी डेट नाइट मना सकते हैं। मेरा समय भी उतना ही महत्वपूर्ण है।” किसी विवाहित पुरुष से डेट करना सचमुच जटिल हो सकता है। आपको ऐसा लग सकता है कि आपको जो मिल रहा है वही आपको लेना पड़ रहा है, मगर आपको प्यार किए जाने तथा देखभाल करने योग्य माना जाना चाहिए। सोचिए कि आपके लिए क्या महत्वपूर्ण है और सुरक्षित महसूस करने के लिए आपको क्या चाहिए। उसके बाद अपने पुरुष से उस बारे में बातें करिए।  उदाहरण के लिए, आपकी अपेक्षा होगी कि वह आपके साथ प्रतिदिन बात करे, आपके जन्मदिन पर आपके साथ रहे, और समय से पहले ही उसके लिए आपके साथ प्लान बनाए। इसकी जगह, आप तय कर सकती हैं कि आप चाहेंगी कि वह तलाक की प्रक्रिया शुरू कर दे। अपने निजी लक्ष्यों के आधार पर, आप यह आशा कर सकती हैं कि वह बाद में कभी आपसे शादी करेगा या आप शादी की परवाह नहीं भी कर सकती हैं। मगर चूंकि आप उससे प्यार करती हैं, इसलिए आप आशा कर सकती हैं कि आप दोनों का एक साथ कोई भविष्य होगा। उसे साफ़ बताइये कि आपको क्या भविष्य दिखाई पड़ता है। उसके बाद, आपकी जो आशा है उसके बारे में उसे एक समय सीमा बता दीजिये ताकि वह आपको बहका कर साथ न रख सके। जैसे कि, मान लीजिये कि आप चाहती हैं कि वह अपनी पत्नी को छोड़ कर आपसे शादी कर ले। कहिए, “तुम  हमेशा मुझसे वादा करते थे कि मैं ही हूँ वह जिसे तुम चाहते हो। मैं भी तुमको चाहती हूँ। अगर हमें यह ज़ारी रखना है तब मेरी तुमसे आशा है कि तुमको अगले तीन महीनों में तलाक की प्रक्रिया शुरू कर देनी चाहिए ताकि अगले साल के अंत तक हम शादी कर सकें।” जहां एक ओर आपके लिए उसको यह बताना आवश्यक है कि आप क्या चाहती हैं, मगर शायद वह आपको वह सब देगा नहीं। अगर वह आपके निवेदन की उपेक्षा करता है और आपकी दी हुई समय सीमा को मानने से इंकार कर देता है तब शायद उसकी रिलेशनशिप में उतनी दिलचस्पी नहीं है, जितनी आपकी। कुछ समय निकाल कर यह सोचिए, कि आप वास्तव में क्या चाहती हैं। शायद इस रिलेशनशिप से दूर हो जाना शुरू करना ही सबसे अच्छा होगा। हालांकि किसी ऐसे से, जिससे आपको प्यार हो, दूर हो जाना कठिन होता है, मगर वह वास्तव में कभी आपसे कमिट करेगा ही नहीं। अगर वह आपके साथ अभी आगे बढ्ने को तैयार नहीं है, तब शायद कभी नहीं होगा। आपको लग सकता है कि सच उजागर कर देने से आप चीज़ों को तेज़ी से आगे बढ़ा सकेंगी, मगर अधिक संभावना है कि नतीजा इसका उल्टा ही होगा। वह शायद आप पर बिगड़ जाये, और अपने पार्टनर का पक्ष ले ले। इसके अलावा आप उसके पार्टनर और बच्चों को भी चोट पहुंचाएंगी। सच को कब और कैसे उजागर करना है इस संबंध में सावधानी बरतिएगा। अपने पुरुष से कहिए कि अपने पार्टनर से ईमानदार रहे। कहिए, "मुझे लगता है कि उसे सच बता देना ही चाहिए। उससे झूठ बोलना ग़लत है, और उसी कारण हम दोनों निकट नहीं आ पा रहे हैं।" वह शायद ऐसा करेगा नहीं, मगर वह इस बात को कहे, इससे अच्छा होगा कि आप ही यह बात कहें। यह समझने से कि आप इस रिलेशनशिप में क्यों हैं, आपको यह निर्णय करने में मदद मिलेगी कि आप इसका परिणाम क्या चाहती हैं। आप यह आशा कर सकती हैं कि शायद एक दिन आप उससे शादी कर लें, या आप एक पार्ट-टाइम संबंध की आज़ादी का लाभ उठाएँ। सोचिए कि आपका रिलेशनशिप शुरू कैसे हुआ, आपको उसमें क्या पसंद आया, और आप उसका क्या भविष्य देखती हैं।  जैसे कि, आपको यह एहसास हो सकता है कि आपको प्यार करने और उसके साथ समय बिताने में अच्छा लगता है। अगर वह आपको लंबे समय तक यह सब नहीं देने को तैयार है, तब बेहतर होगा कि इसे छोड़ ही दिया जाये। मगर दूसरी ओर, आपको लग सकता है कि आप बहुत व्यस्त हैं और आप केवल अपने खाली समय में ही कोई पार्टनर चाहती हैं। अगर ऐसी बात है, तब यह रिलेशनशिप जैसी चल रही है, आप शायद इसे वैसी ही चलने देना चाहेंगी। सबसे बड़ी बात यह है, कि आपको खुश रहना चाहिए, चाहे वह पुरुष जिससे आप प्यार करती हैं वह आपके भविष्य का हिस्सा हो या न हो। आप जो भविष्य चाहती हैं उसकी कल्पना करिए, उसके बाद वहाँ तक पहुँचने में मदद के लिए लक्ष्य निर्धारित करिए। अपने लक्ष्यों को उन चरणों में बाँट दीजिये जिन्हें आप आज से शुरू कर सकती हैं, ताकि आप अपना मनचाहा भविष्य बना सकें। जैसे कि, अपना कैरियर बनाना, कोई हॉबी खोजना, शादी करना, बच्चे को जन्म देना आपके लक्ष्य हो सकते हैं। कभी-कभी लग सकता है कि विवाहित पुरुष से प्यार करने में आपका सारा समय चला जाता है, क्योंकि आपको पता ही नहीं होता है कि वह कब मिलेगा। मगर, यह आपके लिए उचित नहीं है। अपना जीवन उसी के इर्द-गिर्द बिताने से अच्छा है कि ऐसी चीज़ें की जाएँ जिनसे आपको खुशी मिलती है। ये हैं वो कुछ चीज़ें जिन्हें आप कर के देख सकती हैं:  अपने दोस्तों के साथ अधिक समय बिताना। अपनी हॉबीज़ तथा रुचियों को पाले रहना। कोई नया कौशल सीखने के लिए क्लास में भर्ती हो जाना। कोई नई हॉबी शुरू करना। स्थानीय जिम में भर्ती होना। जिन कामों में आपकी रुचि हो उनके लिए आवेदन करना। परिवार के साथ छुट्टियों में बाहर चले जाना। जब आप किसी विवाहित पुरुष से देत करती हैं, तब आपकी रिलेशनशिप एक्स्ल्क्लुसिव नहीं होती है क्योंकि वह तो किसी और के साथ है। ऐसा मत सोचिए कि आपको उससे वफ़ादार बने रहने की ज़रूरत है, क्योंकि वह तो आपके साथ वफ़ादार है नहीं। अपने विकल्प खुले रखिए, और यह देखने के लिए डेट्स पर जाती रहिए, कि क्या आपके लिए कोई दूसरा मैच उपलब्ध है।  जैसे कि, आप डेटिंग साइट्स पर सक्रिय रह सकती हैं। हालांकि आपको उससे प्यार हो सकता है, मगर संभव है कि इस रिलेशनशिप का कोई भविष्य हो ही नहीं। हो सकता है, आप किसी दूसरे ऐसे पुरुष से मिलें जो बेहतर मैच हो! कोई भी ऐसी रिलेशनशिप जो अफ़ेयर की तरह शुरू हुई हो, उसका लंबे समय तक चल पाना कठिन होता है। जिससे आपने प्यार किया हो उसे छोड़ देना पीड़ादायक हो सकता है, मगर शायद वही आपके लिए सबसे अच्छा विकल्प होगा। यह जानने के लिए अपने पुरुष से बात करिए कि क्या वास्तव में आपका कोई भविष्य है। अगर वह आपसे पूरी तरह से कमिटेड न हो, तब उसके साथ संबंध तोड़ देने में ही भलाई है। उसे बता दीजिये कि आप उससे प्यार करती हैं मगर आप किसी ऐसे के साथ नहीं रह सकतीं जो आपसे पूरी तरह से कमिटेड न हो। कहिए, “मैं तुमसे बेहद प्यार करती हूँ, और काश चीज़ें फ़र्क होतीं। मगर मुझे पता है कि तुम हमेशा अपने परिवार को ही चुनोगे, इसलिए मेरे लिए समय आ गया है कि मैं आगे बढ़ जाऊँ।”
अपने संबंध समझदारी से करिए: वह आपसे मिलना चाहता है, केवल इस कारण अपने प्लान मत बदल दीजिएगा: तय करिए कि आप क्या सहन करेंगी और क्या नहीं: उसे बताइये कि आपकी इस संबंध से क्या अपेक्षाएँ हैं और एक समय सीमा तय कर दीजिये: अगर वह कमिट (commit) करने से इंकार करे, तब उससे ब्रेकअप करने के बारे में विचार करिए: उसके पार्टनर या परिवार को अपने अफ़ेयर के संबंध में बताने के बारे में ध्यान से सोचिए: स्वयं से पूछिये कि इस रिलेशनशिप से आपको क्या मिल रहा है: तय करिए कि आप भविष्य में क्या चाहती हैं और उसके लिए प्रयास शुरू कर दीजिये: उसके साथ रिलेशनशिप के अतिरिक्त भी अपना जीवन बनाइये: जब तक वह आपकी रिलेशनशिप को एक्सक्लूसिव (exclusive) न बना दे तब तक दूसरे पुरुषों से संबंध बनाए रखिए: अगर आपको लगता है कि जीवन में आगे बढ़ जाना चाहिए, तब रिलेशनशिप को तोड़ दीजिये:
https://www.wikihow.com/Love-a-Married-Man https://www.wikihow.com/Love-a-Married-Man
Setting Boundaries Building Your Future